鄭秀文

**鄭秀文**（，，）喺香港出世嘅香港女歌手同演員，祖籍廣東澄海。譽為香港樂壇天后，喺兩岸三地有好高知名度，目前更譽為係梅艷芳嘅接班人，亦都有「百變天后」嘅稱號，係香港一位集「歌后」同埋「影后」於一身嘅香港女藝人，攞過《叱咤樂壇流行榜頒獎典禮》「女歌手金獎」、《十大勁歌金曲頒獎典禮》「最受歡迎女歌星」、《新城勁爆頒獎禮》「新城勁爆最傑出至尊女歌手」、《十大中文金曲頒獎音樂會》「飛躍大獎女歌手金獎」、《香港電影評論學會大獎》「最佳女演員」等等嘅最高殊榮個人獎項，鄭秀文仲拎過13次最受歡迎女歌手、7次香港女歌手年度總銷量冠軍，2次亞軍，3次季軍，同埋有6張專輯奪下年度最高銷量女歌手唱片。由出道到而家，佢全球嘅唱片銷量累積於已經突破咗2500萬張。

## 底細
### 出道
佢喺灣仔嘅鄧肇堅維多利亞工業中學（鄧肇堅維多利亞官立中學）讀過書。1988年，16歲嘅鄭秀文參加「第七屆新秀歌唱大賽」，憑住參賽歌曲《乾一杯》攞到銅獎。之後，鄭秀文返去學校完成學業，1990年正式加入香港樂壇。

### 華星時期
1990年，推出第一隻大碟《Sammi》。第一主打係改編自台灣女歌手陳淑樺《夢醒時分》嘅《思念》，第二主打係《仍是你》，第三主打係改編自草蜢《原諒我是我》嘅《離別》。

1991年，推出第二隻大碟《Holiday》，第一主打係《不來的季節》，呢隻歌令到鄭秀文得到叱吒樂壇流行榜嘅冠軍。第二主打係《Valentino》，呢隻歌成為勁歌金曲嘅勁歌推介。第三主打係電視劇《浪族闊少爺》嘅插曲《醉鄉》。另外，由於大碟名叫做Holiday，所以有冷氣機公司特登搵鄭秀文演出一個同放假有關嘅冷氣機廣告，呢個就係佢第一個電視廣告。

1992年，推出第三隻大碟《Never Too Late》，第一主打係《Say U'll be mine》，第二主打係《娃娃看天下》，第三主打係《這夜我不願離開》。第四主打係《2gether》，呢隻歌係由雷頌德同埋C.Y. Kong為鄭秀文所作嘅歌。

1993年頭，推出同許志安合唱嘅《其實你心裡有沒有我》。年中推出第四隻大碟《快樂迷宮》，第一主打係快歌《Chotto等等》，呢隻歌係鄭秀文第一隻快歌。第二主打係電視劇《大頭綠衣鬥殭屍》嘅主題曲《痴心等待》，第三主打係《一水隔天涯》，第四主打係電視劇《大頭綠衣鬥殭屍》嘅插曲《總算為情認真過》，第五主打係快歌《衝動點唱》。年尾推出第一隻新曲+精選大碟《大報復》，第一主打係快歌《大報復》，呢隻歌嘅回響唔係好大。第二主打係快歌《叮噹》，呢隻歌引嚟好多非議。

1994年，推出第六隻大碟《十誡》，第一主打係快歌《十誡》，呢隻歌喺流行榜嘅位置相當唔錯。之後推出咗隻Remix《十誡（Indiana Jones Mix）》（無收錄喺大碟《十誡》入面，而係收錄喺下一隻新曲+精選+Remix大碟《時間地點人物》入面），但回響唔係好大。唱片公司宣傳人員話重會推出一個新嘅remix，所以《十誡（禁忌的遊戲）》就係咁樣誕生，而因為呢隻歌當中有一啲男女嘅淫聲蕩語聲，喺1994年嘅社會重係禁忌，結果俾電台同埋電視台禁播，令到華星唱片要喺報紙刊登聲明。呢件事反而令到唔少人對隻歌有興趣，並收宣傳之效。之後就立即推出第二主打快歌《熱愛島》、第三主打係和平之歌《薩拉熱窩的羅密歐與茱麗葉》、第四主打係同許志安合唱嘅《非一般愛火》。喺同一年，鄭秀文同杜德偉為商業二台錄製廣播劇《蘭茜夫人劇場之向愛情出發》嘅主題曲《時間地點人物》，呢隻歌收錄喺第七隻新曲+精選+Remix大碟《時間地點人物》入面。跟住推出第八隻大碟《失憶》，第一主打係快歌《失憶》，第二主打係鄭秀文第一次填詞嘅《苦戀》，呢隻歌喺改編自李克勤嘅《後悔》。第三主打係《給最傷心的人》，改編自李玟嘅《我依然你的情人》嘅，第四主打係改編自中國女歌手毛亞敏嘅《愛情遊戲》嘅《達文西的情人》。但由於合約問題，華星唱片特登將鄭秀文雪藏，令鄭秀文沉寂咗一段時間。

1995年，鄭秀文為商業二台錄製一隻廣播劇《青春奇怪劇場之四條恐龍》嘅主題曲《不要》。同年八月，推出喺華星唱片嘅最後一隻大碟《其後》。第一主打係快歌《折翼天使》，第二主打係《內心戲》。第三主打係《再見》，代表著同華星唱片講再見，轉投華納唱片。年底，華星唱片為鄭秀文推出一隻新曲+精選大碟《是時候新舊對照18首》。

1996年1月，華星唱片又為鄭秀文推出一隻新曲+精選大碟《不要新舊對照17首》。年中，華星唱片為鄭秀文推出一隻MTV全集《捨不捨得》，呢隻專輯加插咗一隻華納歌曲《捨不得你》。年底，華星唱片為鄭秀文推出一隻精選大碟《是時候@不要新舊對照35首》。

1998年7月，華星唱片為鄭秀文推出一隻精選大碟《親愛的鄭秀文精選》。

1999年，華星唱片為鄭秀文推出兩隻精選大碟《鄭秀文。有聲有影全集47首》，《鄭秀文精精精選》。

2000年3月，華星唱片為鄭秀文重新推出新曲+精選+Remix大碟《時間地點人物》。

2001年8月，華星唱片為鄭秀文推出一隻精選大碟《心水選擇》。9月，為鄭秀文推出最後一隻新曲+精選大碟《文歌與我》。

### 華納時期
1995年年底，鄭秀文正式加盟華納唱片。同年11月，推出喺華納嘅第一隻大碟《捨不得你》，呢隻專輯收錄咗電視劇《刑事偵緝檔案II》嘅插曲《愛的輓歌》。同年12月，推出第一隻EP《捨不得你Remix》，呢隻專輯收錄咗鄭秀文第一隻國語歌《捨不得你（國語版）》。

1996年5月，推出喺華納嘅第二隻大碟《放不低》，繼續有理想嘅成績。6月，推出第二隻EP《小心女人EP》。9月，推出第一隻國語大碟《值得》。11月，推出喺華納嘅第四隻大碟《濃情》，呢隻專輯收錄咗《TCBY Sammi X Live 96鄭秀文X空間演唱會》嘅主題曲《X派對》同埋同葉蒨文合唱嘅歌曲《談情說愛》。12月，推出第三隻EP《X派對Remix Kara EP》。之後，鄭秀文喺香港紅磡體育館搞第一次個人演唱會《TCBY Sammi X Live 96鄭秀文X空間演唱會》。

1997年頭，鄭秀文喺1996年度《十大勁歌金曲頒獎典禮》攞到「最受歡迎女歌星」獎項。4月，推出第二隻國語大碟《為你等》，7月，推出喺華納嘅第五隻大碟《我們的主題曲》。11月，推出喺華納嘅第六隻大碟《生活語言》，呢隻專輯收錄咗《Texwood Sammi Star Show鄭秀文97演唱會》嘅主題曲《星秀傳說》。之後喺紅館搞第二次個人演唱會《Texwood Sammi Star Show鄭秀文97演唱會》。

1998年頭，鄭秀文喺1997年度《十大勁歌金曲頒獎典禮》再次攞到「最受歡迎女歌星」獎。7月，推出喺華納嘅第七隻大碟《Feel So Good》，呢隻專輯收錄咗同美國組合All 4 One合唱嘅歌曲《I Cross My Heart》。

1999年，鄭秀文同華納唱片續約。9月，推出喺華納嘅第八隻大碟《很愛很愛》，呢隻專輯收錄咗《Chase Sammi I Concert 99》嘅主題曲《發熱發亮》。10月，鄭秀文喺紅館搞第三次個人演唱會《Chase Sammi I Concert 99》。

2000年頭，鄭秀文憑住《插曲》攞到1999年度《十大勁歌金曲頒獎典禮》「金曲金獎」。12月，推出喺華納嘅第九隻大碟《Love Is...》，呢隻專輯收錄咗同Rap組合LMF合唱嘅歌曲《愛是…》。

2001年6月，鄭秀文舉行第一次拉闊音樂會《鄭秀文903拉闊音樂會2001》。7月，推出喺華納嘅第十隻大碟《Shocking Pink》，呢隻專輯收錄咗《電訊盈科Trendy Eye鄭秀文Shocking Colours演唱會2001》嘅主題曲《螢光粉紅》。9月，鄭秀文喺紅館搞第四次嘅個人演唱會《電訊盈科Trendy Eye鄭秀文Shocking Colours演唱會2001》。

2002年頭，喺2001年度《十大勁歌金曲頒獎典禮》攞到「最受歡迎女歌星」獎。10月，推出新曲+精選卡拉OK大碟《愛是…炫耀》，呢隻專輯收錄咗同成龍合唱嘅歌曲《愛了就算》同埋同梅艷芳合唱嘅歌曲《單身女人》。11月，推出喺華納嘅第十一隻大碟《Wonder Woman》，呢隻專輯收錄咗「2002亞洲遊戲展」主題曲《神奇女俠》。


2003年，鄭秀文專注電影，暫時放低音樂事業。同年6月26號，推出喺華納嘅第十二隻新曲+精選大碟《完全擁有》，呢隻專輯加插咗一啲華星嘅歌，亦收錄咗三首新歌：「落錯車」、「愛上你張床」同「大暴走」。隨後，為咗慶祝第一版嘅銷量超過12萬張，喺8月28號就推出特別版，仲有額外加插咗一首新歌「仙樂都」。呢張唱碟連續兩個禮拜喺 HMV 亞洲銷量榜上排行第一，當年最暢銷嘅廣東大碟係一張演唱會原聲大碟，而且根據新規定，演唱會嘅碟會將VCD 同 DVD嘅銷量計埋一齊。  卒之依張唱碟嘅銷量逼近《完全擁有》，但係因為演唱會原聲大碟嘅零售價通常都係較高，意味住佢嘅整體收入亦會超過《完全擁有》。因此，即使《完全擁有》銷量高些少，但最後仍因為總收入較低而大熱倒灶。呢張唱碟喺新加坡亦都表現出色，首個禮拜就喺星加坡十大唱片銷量榜上排行第六，最後銷量更超過一萬三千張，成為當年星加坡最暢銷嘅廣東大碟。《落錯車》係首支主打歌，而且好快就成為咗香港卡拉OK 大熱之作。但因為鄭冇出席勁歌金曲第二季季選，所以錯過咗獲得十大歌曲獎嘅機會。喺一次歌迷
聚會記者問到依件事，鄭話佢唔介意，並強調最緊要係歌迷鍾意呢首歌。 《大暴走》係第二主打歌，成為新城Online排行榜冠軍歌。11月，推出國語大碟《美麗的誤會》，香港版特別加插咗隻廣東歌《每天愛你少一些》。

2004年2月，推出喺華納嘅第十三隻大碟《La La La》，呢隻專輯收錄咗電影《魔幻廚房》嘅主題曲，2004百事賀歲廣告主題曲《調情》同埋特別加插咗兩首音樂《Prelude...》同埋《Interlude...》。4月，推出國語新曲+精選+Medley+Remix大碟《Mi Century登峰造極世紀精選》，呢隻專輯加插咗一隻Medley《2004 Mega Mix》同埋四隻Remix《眉飛色舞-Remix》、《天衣無縫-Remix》、《說清楚-Remix》、《獨一無二-Remix》。7月，鄭秀文喺紅館舉行第五次嘅個人演唱會《景福How Collection Sammi VS Sammi鄭秀文04演唱會》。8月，推出第一隻翻唱大碟《Sammi VS Sammi》。

2004年10月，鄭秀文離開華納唱片公司。

2006年1月4號，華納唱片為鄭秀文重新推出新曲+精選大碟《多謝新曲+精選》。9月，為鄭秀文推出一隻精選+Medley Remix大碟《Sammi Ultimate Collection》，呢隻專輯特別打造咗四隻全新Medley Remix《粉紅色的神奇女俠大戰灰色的非男非女》、 《粉紅色的神奇女俠大戰灰色的非男非女Extended Version》、《回味無窮》、《回味無窮Extended Version》。10月，又為鄭秀文重新推出國語大碟《完整》。

2008年1月17號，華納唱片為鄭秀文推出一隻精選大碟《鄭秀文極品精選LPCD Mastering》，由著名錄音師易有伍以優質LPCD母帶及超凡嘅LPCD混音技術處理，重新炮製而成。

### 東亞時期
2005年6月11號，鄭秀文正式加盟東亞唱片（集團）有限公司。

2007年1月21號，鄭秀文為慈善團體「藝術在醫院」擔任榮譽大使，出席由慈善機構「藝術在醫院」跑馬地馬場廣場舉行嘅「愛拼大行動」，同義工將1,800幅帆布畫合成巨畫，創出新健力士世界紀錄。

2007年1月，傳媒透露鄭秀文即將舉行演唱會。

2007年2月25號，鄭秀文到溫哥華出席「中國中央電視台」舉行嘅《同一首歌》「群星齊輝大拜年」，同楊千嬅同台演出。

2007年2月27號，三年後第一次全新作品《愛情萬歲》派台，歌詞中唱盡佢對愛情義無反顧嘅一面，更以全新唱腔演繹，令歌迷耳目一新，曲中和音部分亦由佢一手包辦。嗰日佢為《Show Mi 鄭秀文 2007 演唱會》拍海報，展露性感香肩。

2007年3月，《景福 Show Mi 鄭秀文 2007 演唱會》信用卡優先訂飛，推出一萬二千張唔同價錢嘅演唱會飛，喺一日之內火速賣晒，而內部認購亦早已超額。

2007年3月25號，喺四季酒店舉行記者會，宣佈5月18-21號假紅館舉行四場「景福Show Mi鄭秀文2007演唱會」。

2007年4月30號，《景福 Show Mi 鄭秀文 2007 演唱會》主題曲《Mi》派台。

2007年5月18號，鄭秀文喺紅館舉行第六次個人演唱會《景福 Show Mi 鄭秀文 2007 演唱會》。

2007年6月28號，米缸（Mi Kong）成立，為米飯提供一個更完善嘅聚腳點。

2007年8月3號，推出《景福 Show Mi 鄭秀文 2007 演唱會》珍藏版CD。

2007年10月20號，鄭秀文舉行首次上海演唱會《恆生銀行Show Mi鄭秀文2007上海演唱會》。

2007年10月24號，推出《景福 Show Mi 鄭秀文 2007 演唱會》限量版DVD。

2007年11月15號，推出《景福 Show Mi 鄭秀文 2007 演唱會》VCD。

2007年11月22號，推出《景福 Show Mi 鄭秀文 2007 演唱會》平裝版DVD。

2007年11月29號，推出《景福 Show Mi 鄭秀文 2007 演唱會》Blu-Ray天碟。

2007年12月5號，喺（香港島）太古舉行《景福 Show Mi 鄭秀文 2007 演唱會 BLU-RAY碟 高清試映見面會》。

2007年12月7號，推出同何韻詩合唱歌曲《劍雪》，呢首歌係「2007 亞洲遊戲展」主題曲。

2008年2月，鄭秀文同一班藝人為中國雪災籌款，合唱歌曲《雪中送暖》。

2009年10月10號，鄭秀文推出首張福音大碟《Faith 信》。

2013年12月23號，鄭秀文推出唱片《LOVE IS LOVE》。

2014年12月19號，鄭秀文推出精選唱片 《Miracle Best Collection》。

2018年7月，推出歌曲《千年如一日》，同年八月推出MV，歌曲MV仲係去咗台灣秘景南雅奇岩拍攝\。

2018年8月，推出歌曲《Creo En Mi》同埋新曲+佢嘅第一張Side Track精選《Believe In Mi》。同年8月19號，即係佢嘅46歲生日當日，仲舉辦咗佢嘅第一次Side Track演唱會《Sammi By My Side Birthday Gig 2018》，但只可以透過歌迷會「三米飯團 Sammi Fan Club」或者新濠影匯訂飛。

2019年3月，鄭秀文宣佈舉行佢嘅第十次個人演唱會《#FOLLOWMi鄭秀文世界巡迴演唱會－香港站》，呢次演唱會係佢喺三年之後再一次舉辦紅館演唱會。4月9號渣打銀行信用卡優先訂飛活動推出嗰陣，全部門票一個鐘之內賣嗮，因為太多人搶飛，鄭秀文舉行發佈會宣佈加開兩場至十三場，而最後兩場演唱會作為慈善場歌酬會就會全數捐畀慈善機構。優先訂票第二日，原價980港幣一張嘅飛俾黃牛炒高到3萬幾港幣。4月9號公售嗰一日，7萬幾張飛幾個鐘之內賣嗮，並之後有黃牛將原價980港幣嘅飛炒高到九萬八港幣，足足貴100倍。

2019年4月，鄭秀文喺左手手腕同埋左右腰側上紋身。左手手腕嘅紋身係一條紅線，而左腰側係英文「It’s time to start something new and trust the magic of beginnings」同埋「Remember Why You Started」，右腰側係外語，中文解釋係「平凡中尋找不平凡，相信整個過程。」同埋英文「Trust Your Journey」。

2019年7月，鄭秀文推出新歌《我們都是這樣長大的》，喺YouTube 已突破300萬點擊率，迴響非常大，並喺紅磡體育館舉行個人第十次演唱會《#FOLLOWMi鄭秀文世界巡迴演唱會－香港站》，反應熱烈。

2019年8月，電影《花椒之味》發布主題曲《好好説》MV，鄭秀文感激舊拍檔劉德華同任賢齊抽時間客串電影，仲大讚任賢齊好友善。

2019年12月，鄭秀文喺第十九屆Cash金帆音樂獎中，勇奪「最佳女歌手演繹」大獎，喺新城勁爆頒獎禮2019攞到「勁爆播放指數歌曲」，喺第四十二屆十大中文金曲頒獎音樂會攞到「全球華人至尊金曲獎」及「十大中文金曲」，同埋喺叱咤樂壇流行榜頒獎典禮2019攞到「叱咤樂壇至尊歌曲大獎」，呢個獎項仲係鄭秀文出道30年以嚟第一次攞到呢一個獎。

## 電影事業
1992年，同張學友合作拍攝電影《飛虎精英之人間有情》，呢套電影係鄭秀文首部電影。

1996年，同鄭伊健合作拍攝電影《百分百感覺》，並且同鄭伊健合作拍攝賣座電影《百分百啱Feel》。

1997年，同黎明合作拍攝電影《愛你愛到殺死你》。

1998年，同周星馳合作拍攝電影《行運一條龍》。

2000年，同劉德華合作拍攝電影《孤男寡女》取得票房佳績，打開亞洲嘅知名度，並以呢套片提名《台灣電影金馬獎》「最佳女主角」獎，但攞唔到。其後，同任賢齊拍攝賣座電影《夏日的麼麼茶》。

2001年，鄭秀文拍咗三部賣座電影《鍾無艷》《同居蜜友》、《瘦身男女》，因而被稱為「票房天后」及「票房靈藥」。同年，鄭秀文憑《鍾無艷》奪得2001年度第八屆香港電影評論學會「最佳女演員」獎。

2002年，鄭秀文以《同居蜜友》、《瘦身男女》、《鍾無艷》三部電影同時提名《香港電影金像獎》「最佳女主角」獎，但攞唔到。其後，鄭秀文拍咗兩部賣座電影《嫁個有錢人》、《我左眼見到鬼》。鄭秀文憑《我左眼見到鬼》獲提名《台灣電影金馬獎》「最佳女主角」獎，但攞唔到。其後，鄭秀文友情演出電影《無間道》。喺電影嘅成績，令鄭秀文開始專注拍戲。

2003年，同古天樂合作拍攝電影《百年好合》。同年同古天樂、劉青雲、蔡卓妍合作拍攝電影《戀上你的床》。其後，鄭秀文友情演出電影《無間道III之終極無間》。

2004年，同言承旭、劉德華合作演出賣座電影《魔幻廚房》。同年同劉德華合作演出賣座電影《龍鳳鬥》。

2005年，鄭秀文演出電影《長恨歌》，並以呢套參加《威尼斯影展》爭奪影后，但攞唔到獎。其後參加日本、韓國等影展，但攞唔到獎。

2006年，鄭秀文以電影《長恨歌》獲提名《香港電影金像獎》「最佳女主角」獎，但攞唔到。

2007年，鄭秀文重新喺影壇出發，同陳奕迅合作拍攝電影《大搜查之女》。

2011年，鄭秀文同古天樂相隔8年再合作，拍攝杜琪峯同韋家輝嘅電影《高海拔之戀II》，2012年2月上映。

2017至2018年，鄭秀文先後拍咗四部電影《聖荷西謀殺案》、《午夜晚車》、《八個女人一台戲》及《花椒之味》。鄭秀文接受訪問嗰陣話今年同以往出演的電影題材非常唔同。過往一諗起鄭秀文就會諗起愛情電影，而她希望可以突破呢個框架。

2019年，《花椒之味》正式上映，套戲獲得大量好評，幾乎所有觀眾同埋影評人都覺得鄭秀文已經突破框架，有望衝擊金像獎影后。

## 獎
鄭秀文喺1990年度《十大中文金曲頒獎音樂會》攞到「最佳新人優異獎」。喺1996年度、1997年度同埋2001年度《十大勁歌金曲頒獎典禮》攞到「最受歡迎女歌星」獎同埋喺1999年度《十大勁歌金曲頒獎典禮》憑住《插曲》攞到「金曲金獎」。喺2001年度《叱吒樂壇流行榜頒獎典禮》攞到「叱吒樂壇女歌手金獎」同喺1996年度、2000年度、2001年度《叱吒樂壇流行榜頒獎典禮》攞到「叱吒樂壇我最喜愛的女歌手」獎。喺2002年度《香港電影金像獎頒獎典禮》憑住《終身美麗》攞到「最佳原創電影歌曲」獎。喺2007年度《Elle Style Awards》攞到「最具風格女歌手」獎。

鄭秀文自2001年起退出所有四台頒獎典禮，但仲可以喺2019年憑新歌《我們都是這樣長大的》攞到叱吒樂壇流行榜頒獎典禮「叱咤樂壇至尊歌曲大獎」、十大中文金曲頒獎音樂會「十大中文金曲」同埋「全球華人至尊金曲獎」、新城勁爆頒獎禮「新城勁爆播放指數歌曲大獎」。

## 唱片
*1988
**華星武俠金曲集－第二集
*1990
**仍是你－Promotion CD－白版
**Sammi－CD
**Sammi－Gramophone Record
*1991
**不來的季節－Promotion CD
**情斷維也納－Promotion CD
**情斷維也納－Promotion CD－白版
**Friends－Promotion CD－白版
**Holiday－精裝版
**Holiday－平裝版
*1992
**Say U'll be mine－Promotion CD
**Say U'll be mine－Promotion CD－白版
**2gether－Promotion CD
**2gether－Promotion CD－白版
**娃娃看天下－Promotion CD
**娃娃看天下－Promotion CD－白版
**Never Too Late－平裝版
**Never Too Late－精裝版
**不可一世－Promotion CD
**不可一世－Promotion CD－白版
**火熱動感－香港版
**火熱動感－香港精裝版
**火熱動感
*1993
**其實你心裡有沒有我－Promotion CD
**其實你心裡有沒有我－Promotion CD－白版
**Chotto等等－Promotion CD
**Chotto等等－Promotion CD－白版
**癡心等待－Promotion CD
**癡心等待－Promotion CD－白版
**一水隔天涯－Promotion CD
**一水隔天涯－Promotion CD－白版
**快樂迷宮
**大報復
**火熱動感－93勁秋版
**愛情動感La La La
**兩情相悅
*1994
**非一般精選－Vol. 1
**十誡－平裝版
**十誡－精裝版
**時間地點人物－精裝版
**時間地點人物－平裝版
**時間地點人物－903 廣播劇向世界出發－白版
**Wish You Well
**失憶－精裝版
**失憶－平裝版
*1995
**其後－平裝版
**其後－精裝版
**其後－日本版
**一見心醉
**是時候．不要
**是時候新舊對照18首
**捨不得你－CD
**捨不得你－台灣版－CD
**捨不得你－新加坡版－CD
**捨不得你－Compact Audio Cassette
**捨不得你－珍藏版
**捨不得你Remix
*1996
**不要新舊對照17首
**放不低－CD
**放不低－台灣版－CD
**放不低－新加坡版－CD
**放不低－Compact Audio Cassette
**放不低－珍藏版
**捨不捨得－VCD
**捨不捨得－Part II－VCD
**捨不捨得－LD
**小心女人EP
**值得
**值得－香港版
**值得－新加坡版
**放不低－卡拉OK
**捨不捨得－2VCD
**濃情
**濃情－台灣版
**濃情－新加坡版
**默契－珍藏版
**談情說愛
**X派對Remix Kara EP
**是時候@不要新舊對照35首
*1997
**Sammi X Live 96鄭秀文X空間演唱會－CD
**Sammi X Live 96鄭秀文X空間演唱會－VCD
**Sammi X Live 96鄭秀文X空間演唱會－Live LD
**Sammi X Live 96鄭秀文X空間演唱會－Karaoke LD
**Sammi X Live 96鄭秀文X空間演唱會－演唱會製作檔案
**24K超極品音色系列
**為你等
**為你等－台灣版
**為你等－新加坡版
**為你等－台灣第二版
**我們的主題曲
**為你等－台灣影音雙D精裝紀念版
**我們的主題曲－台灣版
**我們的主題曲－新加坡版
**我們的主題曲－香港特別版
**我們的主題曲卡拉OK精選－VCD
**我們的主題曲卡拉OK精選－LD
**非男非女
**最後一次
**一夜成名－珍藏版
**談情說愛慈善演唱會－CD
**談情說愛慈善演唱會－VCD
**華納非常有效Remix16首
**生活語言－Promotion CD－白版
**生活語言－CD
**生活語言－台灣版－CD
**生活語言－新加坡版－CD
**生活語言－香港特別版－CD
**生活語言－香港特別版2－CD
**生活語言－MD
**捨不捨得－DVD
**親密關係
**表演時間
*1998
**金曲廿載情
**Sammi Star Show鄭秀文97演唱會－CD
**Sammi Star Show鄭秀文97演唱會－VCD
**Sammi Star Show鄭秀文97演唱會－DVD
**Sammi Star Show鄭秀文97演唱會－Live LD
**Sammi Star Show鄭秀文97演唱會－Karaoke LD
**生活語言卡拉OK精選－VCD
**生活語言卡拉OK精選－DVD
**24K 超極品音色系列II
**親愛的鄭秀文精選
**I Cross My Heart－Promotion CD
**Feel So Good－CD
**Feel So Good－台灣版－CD
**Feel So Good－新加坡版－CD
**Feel So Good－MD
**理想對象－珍藏版
**最好混音精選
*1999
**鄭秀文。有聲有影全集47首
**聽聞－CD
**聽聞－台灣版－CD
**聽聞－新加坡版－CD
**聽聞－第二版－CD
**聽聞－MD
**聽聞熱唱卡拉OK精選
**鄭秀文精精精選
**缺席－Promotion CD
**我應該得到
**我應該得到－香港首批精裝版
**我應該得到－香港版
**我應該得到－新加坡版
**我應該得到－台灣冠軍銷售版
**我應該得到－新加坡加料特別版
**我應該得到－台灣豪華典藏版
**很愛很愛－CD
**很愛很愛－台灣版－CD
**很愛很愛－新加坡版－CD
**很愛很愛－MD
**Aiwa 2000 Limited Edition－Sammi Cheng
**多謝新曲+精選－CD
**多謝新曲+精選－台灣版－CD
**多謝新曲+精選－新加坡版－CD
**多謝新曲+精選－MD
*2000
**愛情故事－Promotion CD
**愛情故事－Promotion CD－白版
**愛情故事
**愛情故事－新世紀天后版
**愛情故事－鐵盒版
**Sammi I Concert 99－CD
**Sammi I Concert 99－VCD
**Sammi I Concert 99－DVD
**Sammi I Concert 99－LD
**時間地點人物－再版
**至理名言－Promotion CD
**至理名言－Promotion CD－白版
**去愛吧！
**去愛吧！－香港版
**去愛吧！－新加坡版
**去愛吧！－台灣男生去愛版
**去愛吧！－台灣女生去愛版
**多謝世紀卡拉OK精選－VCD
**多謝世紀卡拉OK精選－新加坡版－VCD
**多謝世紀卡拉OK精選－DVD
**Sammi X Live 96鄭秀文X空間演唱會－DVD
**我愛MD精選
**我愛MD精選－Vol.2
**孤男寡女－AVCD
**Ladies First
**Ladies First－台灣限量版
**Ladies First－台灣版
**Ladies First－新加坡版
**Ladies First－香港極速特別版
**眉飛色舞－Promotion CD
**眉飛色舞－Promotion CD－白版
**眉飛色舞
**鄭秀文台北His＆Her眉飛色舞演唱會（首次台北演唱會）－香港版
**鄭秀文台北His＆Her眉飛色舞演唱會（首次台北演唱會）－新加坡版
**Love Is...
**Love Is...－台灣版
**Love Is...－新加坡版
*2001
**Love Is...+鍾無艷－AVCD
**鍾無艷－AVCD
**鄭秀文台北演唱會－CD
**鄭秀文台北演唱會－新加坡版－CD
**鄭秀文台北演唱會－VCD
**捨不得你－HDCD Remaster Series
**放不低－HDCD Remaster Series
**值得－HDCD Remaster Series
**濃情－HDCD Remaster Series
**Love Is...－特別版
**華納皇牌極品HDCD精選34首
**獨一無二－Promotion CD
**獨一無二－Promotion CD－白版
**魅力燃燒－Promotion CD
**魅力燃燒－Promotion CD－白版
**完整－Promotion CD
**完整
**完整－香港版
**完整－新加坡版
**完整－先聽版
**完整－香港特別版
**完整－限量特別版
**完整－卡拉OK
**Shocking Pink
**Shocking Pink－台灣版
**Shocking Pink－新加坡版
**心水選擇
**Shocking Pink－香港特別版
**鄭秀文903拉闊音樂會2001－Promotion CD
**鄭秀文903拉闊音樂會2001－CD
**文歌與我
**愛是…美麗
**鄭秀文卡拉OK冠軍曲
**Sammix Dance Collection
**Sammix Dance Collection－台灣版
**溫柔
**溫柔－台灣版
**溫柔－新加坡版
*2002
**溫柔－特別版
**Sammi Shocking Colours Live 2001－CD
**Sammi Shocking Colours Live 2001－VCD
**嫁個有錢人－OST CD
**嫁個有錢人－AVCD
**Sammi Shocking Colours Live 2001－DVD
**天衣無縫－Promotion CD
**捨得
**捨得－香港版
**捨得－新加坡版
**捨得－鮮聽EP
**鄭秀文電影金曲精選
**鄭秀文電影金曲精選－Karaoke VCD
**鄭秀文電影金曲精選－Karaoke DVD
**鄭秀文903拉闊音樂會2001－VCD
**鄭秀文903拉闊音樂會2001－DVD
**捨得－特別版
**捨得－香港特別版
**捨得－卡拉OK
**電Party－Promotion CD
**電Party
**心肝命椗－Promotion VCD
**Becoming Sammi
**電Party－香港版
**Becoming Sammi－台灣版
**Becoming Sammi－香港版
**Becoming Sammi－新加坡版
**Becoming Sammi+我左眼見到鬼－OST CD
**我左眼見到鬼－OST CD
**心肝命椗
**Becoming Sammi－第二版
**愛是…炫耀－VCD
**愛是…炫耀－DVD
**談情說愛慈善演唱會－DVD
**華納音樂曲譜系列－鄭秀文
**Wonder Woman
**Wonder Woman－台灣版
**Wonder Woman－新加坡版
*2003
**Becoming Sammi－SACD Hybrid
**Wonder Woman－特別版
**完全擁有
**完全擁有－Promotion VCD
**完全擁有－第二版
**完全精采－VCD
**完全精采－DVD
**美麗的誤會－台灣版
**美麗的誤會－香港版
**美麗的誤會－卡拉OK
*2004
**調情（Bossa Mix）－Promotion CD
**La La La
**La La La－正常版
**Mi Century登峰造極世紀精選－香港版
**Mi Century登峰造極世紀精選－台灣版
**Sammi's Kara-Showcase－VCD
**Sammi's Kara-Showcase－DVD
**藍色飛揚－Promotion CD
**喜歡戀愛（more than words version）－Promotion CD
**Sammi VS Sammi
**Sammi VS Sammi鄭秀文04演唱會－CD
**Sammi VS Sammi鄭秀文04演唱會－VCD
**Sammi VS Sammi鄭秀文04演唱會－DVD
**Best Of Sammi精選
*2005
**長恨歌－Promotion CD
**長恨歌－OST CD
*2006
**多謝新曲+精選－再版
**粉紅色的神奇女俠大戰灰色的非男非女－Promotion CD
**回味無窮－Promotion CD
**Sammi Ultimate Collection
**完整－再版
*2007
**愛情萬歲－Promotion CD
**Mi－Promotion CD
**鄭秀文Show Mi 07演唱會紀念精裝專輯－限量版
**Sammi Ultimate Collection－平裝版
**東亞萬歲
**Show Mi鄭秀文2007演唱會－珍藏版
**景福Show Mi鄭秀文2007演唱會－DVD－限量版
**景福Show Mi鄭秀文2007演唱會－DVD－限量版－中國版
**景福Show Mi鄭秀文2007演唱會－VCD
**景福Show Mi鄭秀文2007演唱會－VCD－中國版
**景福Show Mi鄭秀文2007演唱會－DVD－平裝版
**景福Show Mi鄭秀文2007演唱會－DVD－平裝版－中國版
**景福Show Mi鄭秀文2007演唱會－Blu-Ray
**景福Show Mi鄭秀文2007演唱會－Blu-Ray－中國版
**劍雪－Promotion CD
*2008
**鄭秀文極品精選LPCD Mastering
**劍雪－Picture CD
*2009
**Faith CD+DVD
**Hope Boxset
**Hope CD
*2010
**Love Mi 世界巡迴演唱會香港站DVD
*2013
**Love Is Love CD
*2014
**Miracle Best Collection 2CD+DVD
*2015
**Touch Mi World Tour Live 2CD
**Touch Mi World Tour Live 2DVD
**Touch Mi World Tour Live Blu-Ray
*2016
**Fabulous CD
*2017
**Touch Mi 2 Live 2016 2DVD
**裸 CD
**Touch Mi 2 Live 2016 Blu-Ray
*2018
**Believe In Mi 3CD
**Sammi By My Side Birthday Gig 2DVD
*2021
**Listen to Mi

## 合唱歌曲

## 演唱會
### 個人售票大型香港演唱會

### 世界巡迴演唱會（共176場）
**Sammi Star Show鄭秀文97演唱會 共32場**

**Sammi I Concert 99 共20場**

**鄭秀文Shocking Colors演唱會 共16場**

**Sammi Vs Sammi鄭秀文演唱會 共10場**

**Show Mi 鄭秀文世界巡迴演唱會 共21場**

**Love Mi 鄭秀文世界巡迴演唱會 共31場**

**Touch Mi 鄭秀文世界巡迴演唱會 共38場**

**[[鄭秀文「裸」音樂會]] 共2場**

**[[鄭秀文By My Side Birthday Gig]] 演唱會 2018共1場**

### 其他演出
#### 1990年代
;1993年
*勁爆狂歡大報復

;1994年
*火熱動感

;1998年
*Hit Radio 997迷你演唱會
*喜力音樂會98（Join hands with Julian Lennon & Boyz II Men）（2場）
*Feel So Good演唱會

;1999年
*鄭秀文台灣南港迷你演唱會
*新奇士鄭秀文廣州發熱發亮演唱會
*TVB Extra醒字派演唱會
*歡樂滿東華（12月，TVB）（歌曲：Arigatou）

#### 2000年代
;2000年
*CCTV音樂盛典（7月，北京）
*TVB 星光熠熠耀保良（9月，香港紅磡體育館）（歌曲：煞科、真命天子）
*全球華人新秀歌唱大赛（9月，馬來西亞雲頂）（歌曲：煞科、感情線上）

;2001年
*台灣中原大學校園演唱（5月15號，台灣中原大學）（歌曲：完整、魅力燃燒）
*高感度演唱會（5月，台灣) (歌曲：完整、魅力燃燒）
*CCTV音樂盛典（7月20號，北京）（歌曲：我只在乎你）
*夏日Fiesta劉德華演唱會2001（9月1號，香港紅磡體育館）（歌曲：終身美麗、浪子心聲） 
*第九屆全運會主會場落成慶典晚會（9月22號，廣州）（歌曲：終身美麗）
*禁毒滅罪耀北區（11月17號，粉嶺遊樂場）（歌曲：終身美麗、交換溫柔）
*郭富城新城好友音樂會（11月25號，香港會展）（歌曲：感情線上、終身美麗、交換溫柔）
*TVB歡樂滿東華（12月8號，TVB電視城）（歌曲：交換溫柔）

;2002年
*Fancl 梁詠琪G For Girl Live 2002（1月3號，香港紅磡體育館）（歌曲：終身美麗、跳傘）
*台灣TVBS Super Live音樂會（3月，台北南港）（歌曲：捨得、半空中）
*任賢齊世界巡迴演唱會（5月，香港紅磡體育館）（歌曲：終身美麗）
*CCTV音樂盛典（7月26日，北京）（歌曲：808）
*慶祝香港回歸五周年演唱會（7月27號，北京工人體育場）（歌曲：半空中、終身美麗）
*二人之重唱2002演唱會（7月28號，伊利沙伯體育館）（歌曲：終身美麗）
*TVB 星光熠熠耀保良（9月8號，香港紅磡體育館）（歌曲：感情線上、終身美麗、上一次流淚）

;2003年
*百事Blue Power慈善演唱會2003（7月8號，香港紅磡體育館）（歌曲：心肝命椗、神奇女俠、月亮代表我的心、終身美麗、喜歡憎你、Ask for More）
*高妹梁詠琪FunnyFace演唱會（3月14號，香港紅磡體育館）（歌曲：問我、花火）
*1:99 音樂會（5月24號，香港大球場）（歌曲：終身美麗、浪子心聲）
*汪明荃明荃明曲明星2003演唱會（5月30號，香港紅磡體育館）（歌曲：用愛將心偷、終身美麗）
*吳國敬好友敬演唱會（6月10日，香港紅磡體育館）（歌曲：我們的主題曲、親密關係）
*華納音樂十周年中國慈善演唱會（10月24號，北京工人體育場）（歌曲：眉飛色舞、值得）
*第38屆金鐘獎頒獎典禮（11月5號，臺北市國父紀念館）（歌曲：美麗的誤會）
*陳寶珠演唱會（12月5號，香港紅磡體育館）（歌曲：煙雨紅船）

;2006年
*何韻詩Live In Unity演唱會（10月28號，香港紅磡體育館）（歌曲：再見…露絲瑪莉、終身美麗、叮噹）

;2007年
*同一首歌-走進溫哥華（2月12號，溫哥華）（歌曲：值得、終身美麗、歡樂年年）
*慶祝澳門特別行政區成立八周年《迎奧運萬人演唱會》（12月20號，澳門運動場）（Show Mi Dance Medley、劍雪）

;2008年
*旭日國際Annual Dinner（4月5號，香港會展）（歌曲：終身美麗）
*饑饉三十閉幕禮音樂會（4月20號，香港仔運動場）（歌曲：喝采、有一種快樂）
*演藝界512關愛行動「與眾同諾」義賣福袋活動（5月25號，香港海港城）（歌曲：喝采）
*《以生命的名義》四川省抗震救災大型特別節目（5月30號，四川成都）（歌曲：承諾）
*演藝界512關愛行動大匯演（6月1號，香港西九）（歌曲：月亮代表我的心）
*澳門萬人體藝拉闊大匯演（12月20號，澳門運動場）（歌曲：熱愛島、CHOTTO等等、叮噹、捉迷藏）

;2009年
*8.8水災關愛行動（8月17號，亞洲博覽館）（歌曲：喝采（合唱：劉德華））
*澳門威尼斯軒尼詩炫音之樂（9月26號，澳門威尼斯人）（歌曲：叮叮噹、終身美麗、愛是…、值得）
*鄭秀文MOOV Live（10月3號，兆基創意書院）（歌曲：Faith新碟歌曲）
*何韻詩演唱會2009（10月12號，香港紅磡體育館）（歌曲：星「秀」傳說、冰山大火）

#### 2010年代
;2010年
*答案就是…孫燕姿世界巡迴演唱會2010（香港站）（2月6號，香港紅磡體育館）（歌曲：終身美麗（合唱：孫燕姿）、不要驚動愛情、信者得愛（Featuring MC仁））
*Big 4世界巡迴演唱會-香港站（3月11號，香港紅磡體育館）（歌曲：信者得愛（Featuring Big 4））
*Johnnie Walker 2010中國之旅上海站（4月16號）（歌曲：叮叮噹、煞科、值得、終身美麗、出界、信者得愛（Featuring Big 4））
*2010舞法舞天3D WORLD LIVE世界巡迴演唱會（5月15號，台北小巨蛋）（歌曲：眉飛色舞（合唱：羅志祥）、出界）
*北京音樂滙（5月26號，北京首都體育館）（歌曲：值得、終身美麗、出界、信者得愛（國語版）（Featuring MC Hotdog））
*《信者得愛》搶聽會（6月13號，台北Sugar Brown）（歌曲：信者得愛（國語版，Featuring MC Hotdog）、罪與罰（國語版）、一步一步愛、不要驚動愛情（國語版））
*綜藝大哥大（6月15號，台北）（歌曲：值得、明明白白我的心、不要驚動愛情（國語版））
*娛樂百分百（6月16號，台北）（歌曲：信者得愛（國語版）、一步一步愛）
*太陽計劃 2010會考放榜打氣大會（7月28號，馬灣公園挪亞方舟）（歌曲：一步一步愛）
*富通保險Ageas新品牌成立慶祝晚會（8月28號，香港會展）（歌曲：Dance Medley：I'll Survive、終身美麗、信者得愛（Featuring：農夫））
*軒尼詩炫音之樂演唱會（9月4號，北京國家體育館）（歌曲：叮叮噹、眉飛色舞／煞科、Dance Medley：I'll Survive、終身美麗、信者得愛（國語版）、熱情的沙漠（合唱：哈林））
*東亞飛揚演唱會（10月23號 上海虹口足球場）（歌曲：一步一步愛、信者得愛（國語版）、眉飛色舞）
*軒尼詩炫音之樂2010（10月26號，邵氏影城）（歌曲：Dance Medley：I'll Survive、信者得愛、終身美麗、值得）
*魅力攀枝花大型明星演唱會（10月27號，四川攀枝花體育場）（歌曲：信者得愛（國語版，Featuring Hanjin）、出界、值得）
*City of Dreams Li Ying Club Gala Dinner（11月20號，澳門City of Dreams）（歌曲：信者得愛（Featuring Hanjin））
*荃加福祿壽宇宙最長演唱會（12月4號，香港會展）（歌曲：信者得愛、迷人Pink Lady）
*台灣簡單生活音樂節（12月5號，台北華山藝文特區）（歌曲：眉飛色舞、被遺忘的時光、Crying）
*劉德華Unforgettable演唱會2010（12月30號，香港紅磡體育館）（歌曲：明星）
*湖南衛視給力2011跨年演唱會（12月13號，廣州國際體育演藝中心）（歌曲：信者得愛（國語版，Featuring MC仁）、值得）
	
;2011年
*梁詠琪巡迴演唱會香港G夜（2月26號，香港紅磡體育館）（歌曲：不要驚動愛情、落錯車）
*Deep V．25 周慧敏演唱會（3月20號，香港紅磡體育館）（歌曲：不要驚動愛情、信者得愛（Featuring MC仁））
*第十五屆全球華語榜中榜暨亞洲影響力大典頒獎禮（4月15號，成都）（歌曲：信者得愛（國語，Featuring Hanjin））
*2011青島國際海洋節開幕式（7月23號，山東省青島天泰體育場）（歌曲：眉飛色舞、值得）
*基會難德世界巡迴演唱會2011（香港站）（8月12號，國際展貿中心）（歌曲：上帝早已預備、不要驚動愛情）
*鄭秀文歌迷聚會（8月21號，MIRA HOTEL）（歌曲：不要驚動愛情、信者得愛、終身美麗）
*澳門威尼斯人週年演唱會（8月27號，澳門威尼斯人金光綜藝館）（歌曲：信者得愛（Featuring MC仁）、愛是…、終身美麗、值得）
*2011非常完美深圳演唱會（9月16號，深圳灣體育中心體育場）（歌曲：眉飛色舞、不要驚動愛情、終身美麗）
*『蝦仔爹0地』音樂劇（9月23號）（歌曲：信者得愛（Featuring Hanjin））
*2011老友記群星演唱會（11月12號，山東省濟南市奧體中心）（歌曲：眉飛色舞、值得）
*深圳衛視跨年演唱會（12月31號，深圳灣體育中心體育場）（歌曲：眉飛色舞、終身美麗、值得）
	
;2012年
*魅力珠海非凡時代群星演唱會（1月8號，珠海體育中心）（歌曲：眉飛色舞、值得）
*龍騰御海輝煌夜（1月27-28號，新加坡Santosa Resort）（歌曲：Chotto等等、叮叮噹、唯獨你是不可取替、Forgiveness（Featuring MC Jin）、信者得愛（Featuring MC Jin）、值得）
*梁漢文2012 Big Man演唱會（1月29號，香港紅磡體育館）（歌曲：火熱動感La La La）
*騰訊微博：Concert YY黃偉文作品展（2月9-10號，香港紅磡體育館）（歌曲：親密關係、罪與罰（Featuring MastaMic）、如何掉眼淚）
*陳奐仁紅館演唱會（2月24號，香港紅磡體育館）（歌曲：罪與罰）
*ELLE半月刊華麗上市慶功盛會暨梅賽德斯-奔馳中國國際時裝周慶祝派對（4月1日，北京時尚設計廣場）（歌曲：信者得愛（Featuring MC仁）、眉飛色舞）
*Fiona Filicious演唱會（7月7號，香港紅磡體育館）（歌曲：煞科）
*大益嘉年華《摯·愛》群星演唱會（11月17號，廣州大學城體育中心）（歌曲：信者得愛（國語版，Featuring MC仁）、終身美麗）
*2012上海白色時尚音樂節（11月18號，上海世博公園）（歌曲：信者得愛（國語版，Featuring MC仁）、愛是…、終身美麗）
*中國皮具時尚盛典（11月30號，廣州海心沙）（歌曲：眉飛色舞、值得）

;2013年
*雷頌德Thank You演唱會（6月22號，香港紅磡體育館）（歌曲：男仕今天你很好、發熱發亮）
*2013群星輝璀盛世慈溪香港群星演唱會（6月30號，慈溪體育中心體育場）（歌曲：眉飛色舞、值得）
*港龍之夜 星耀鞍山 港龍群星演唱會（9月27號，中國遼寧鞍山）（歌曲：眉飛色舞、值得）
*澳門特別行政區政府國慶體藝匯演（10月1號，澳門東亞運動會體育館）（歌曲：眉飛色舞、不要驚動愛情、值得）
*2013金牡丹之夜”-亞洲群星演唱會暨傑力酒行開業慶典演唱會（10月19號，淮安體校體育場）（歌曲：眉飛色舞、恰似你的溫柔、值得）
*梅艷芳。10。思念。音樂會（12月30號，香港會展）（歌曲：女人心）
*鑽石世家1314我們在一起跨年晚會（12月31號，中國廣州海心沙）（歌曲：眉飛色舞、值得、不要驚動愛情）

;2014年
*雙妹嚜隆重呈獻小鳳姐走過順逆流，依然金光燦爛徐小鳳2014演唱會（2月19號，香港紅磡體育館）（歌曲：隨想曲、終身美麗）
*Victoria Secret Dinner Gala（7月19號，澳門Grand Hyatt）（歌曲：男仕今天你很好） 
*Power 8 泰國布吉島商務會議及聯歡晚宴（7月20號，泰國布吉Hilton Hotel）（歌曲：男仕今天你很好）  
*演唱會之父榮耀紅館SHOW（8月30號，香港紅磡體育館）（歌曲：終身美麗）
*衛蘭 Walking to the future 2014紅館演唱會（11月29號，香港紅磡體育館）（歌曲：默契）

;2015年
*楊千嬅Let's Begin世界巡迴演唱會（1月27號，香港紅磡體育館）（歌曲：終身美麗）
*Mass Mutual 20 Annual Dinner（3月31號，香港會展）（歌曲：終身美麗、信者得愛）
*敬‧愛音樂吳國敬30載作品展音樂會（4月5號，香港紅磡體育館）（歌曲：我們的主題曲、親密關係、哭泣遊戲）
*星潮之夜－我要潮婚活動（4月27號，上海）（歌曲：信者得愛（Featuring MC仁）、眉飛色舞）
*Miracle奇蹟上海演唱會（6月6號，上海梅賽德斯奔馳文化中心）（歌曲：眉飛色舞、信者得愛（Featuring MastaMic））
*南沙灣·東苑 樣板房開放暨華附音樂盛典（10月1號，中國廣州南沙灣）（歌曲：終身美麗、眉飛色舞）
*H&M 銅鑼灣Fashion Walk開幕派對（10月29號，香港銅鑼灣）（歌曲：眉飛色舞、信者得愛（Featuring MastaMic））
*瓏山居新品發佈盛典暨登山音樂會（11月22號，江門）（歌曲：終身美麗、值得）
*男人幫演唱會2015（11月28號，香港紅磡體育館）（歌曲：信者得愛（Featuring男人幫））
*Miracle奇跡深圳演唱會（12月12號，深圳春繭體育場）（歌曲：眉飛色舞、不要驚動愛情、信者得愛（Featuring MastaMic））
*2016廣州海心沙跨年演唱會（12月31號，廣州海心沙）（歌曲：信者得愛（Featuring MC Jin）、不要驚動愛情、終身美麗)

;2016年
*德晉集團新春晚宴（2月27號，澳門威尼斯人酒店宴會廳）（歌曲：信者得愛（Featuring MastaMic）、不要驚動愛情、終身美麗）
*IFPI 香港唱片銷量大獎頒獎禮2015（3月29號，TVB）（歌曲：不要驚動愛情、衝過去）
*AIA Sales Award Presentation（5月6號，香港會展）（歌曲：信者得愛（Featuring MastaMic）、不要驚動愛情、終身美麗）
*"I Do致青春音為走心"群星演唱會（7月2號，北京工人體育場）（歌曲：眉飛色舞、信者得愛（國語版）（Featuring MastaMic）、值得）
*2017廣州跨年演唱會（12月31號，廣州海心沙）（歌曲：信者得愛、眉飛色舞、終身美麗）

;2017年
*英國保誠百萬圓桌專屬演唱會（1月4號，亞洲國際博覽館）(歌曲：犀利、星秀傳說、值得、恰似你的溫柔、不要驚動愛情、終身美麗、信者得愛（Featuring MC仁））
*AFU美欖新年腕（2月10號，深圳寶安體育場）（歌曲：值得、眉飛色舞、信者得愛（Featuring MC Jin））
*太陽城集團「10周年傳奇之夜」（2月22號，澳門新濠Studio City）（歌曲：信者得愛（Featuring MastaMic）、值得、唯獨你是不可取替）
*黎明Leon's Penguins in Live 2017（2月24號，中環海濱活動空間）（歌曲：信者得愛（Featuring MastaMic））
*Bon Bon Land 2017 鼎湖山 音樂節（4月30號，肇慶）（歌曲：值得、不要驚動愛情、終身美麗）
*鄭秀文「三米Happy Birthday派對」 第一場（8月20號）（歌曲 : 姨婆（大壽）掉眼淚）
*鄭秀文「三米Happy Birthday派對」 第三場（8月20號）（歌曲 : 愛的輓歌、唯獨你是不可取替、蕯拉熱窩的羅密歐與茱麗葉、不要驚動愛情）
*李克勤慶祝成立30週年演唱會（9月3號，香港紅磡體育館）（歌曲：信者得愛（Featuring李克勤）、終身美麗）
*東莞「天元LOFT」發佈會（9月9號，東莞）（歌曲：終身美麗、值得）
*生於C AllStar演唱會（10月21號，香港紅磡體育館）（歌曲：最後一次（with C AllStar））
*PCCN 十週年慈善音樂會（11月7號，香港文化中心音樂廳）（歌曲：薩拉熱窩的羅密歐與茱麗葉、高山低谷（with林奕匡））
*鄭秀文VIP音樂私享會（11月25號，澳門威尼斯人金光綜藝館）（歌曲：Fabulous、螢光粉紅、煞科、值得、理智與感情、演員、裸體早餐、隨他去吧、黑盒子、當你老了、高山低谷（with林奕匡）、上帝早已預備、信者得愛（Featuring MastaMic）、不要驚動愛情、終身美麗、捨不得你）
*盧巧音"RE:TURN" 演唱會2017（12月21號，香港麥花臣場館）（歌曲：喜歡戀愛（with盧巧音）、不要驚動愛情）
*2017伊思多爾聖誕狂歡夜群星演唱會（12月23號，亞洲國際博覽館）（歌曲：眉飛色舞、值得、終身美麗）
*彩色音樂節深圳站（12月31號，深圳體育場）（歌曲：默契、信者得愛（Featuring MastaMic）、終身美麗）
*四川衛視花開天下跨年演唱會（12月31號，澳門威尼斯人金光綜藝館）（歌曲：煞科、值得、終身美麗）

;2018年
*HGC星聲綻放音樂會（1月26號，啟德跑道公園Volvo Ocean Race HGC舞台）（歌曲：眉飛色舞、信者得愛（feat. MasterMic）、愛是…（feat. MasterMic）、天生一半（feat. MasterMic）、不要驚動愛情、終身美麗）
*鉅星慈善之夜暨團年晚宴（2月5號，澳門金沙城喜來登酒店宴會廳）（歌曲：眉飛色舞、不要驚動愛情、終身美麗）
*黎瑞恩感恩有你演唱會（4月6號，香港紅磡體育館）（歌曲：信者得愛（With黎瑞恩）、不要驚動愛情（With黎瑞恩））
*那些年讓我們感動的歌演唱會 - 檳城（5月5號，檳城Setia Spice Arena會展中心）（歌曲：眉飛色舞、不要驚動愛情、終身美麗）
*鄭秀文 By My Side Birthday Gig（8月19號）

;2019年
* #FOLLOWMi 鄭秀文世界巡迴演唱會（香港站）

#### 2020年代
;2021年
* 鄭秀文 Listen to Sammi birthday gig 2021（8月18號）

## 廣播劇
* 1988-1989
**午夜心情連續廣播劇—我們都是這樣長大的
*1994
**向愛情出發
**香雪海
**深情舞台
*1996
**百分百感覺
**滑鼠失蹤記
**娛樂滿天推理劇
*1997
**曼谷瑪麗亞
**阿壽正傳
**非男非女
*1998
**三十三結婚唔結婚
**遇上天使的日子
*1999
**娛樂滿天愛情劇
**孤男寡女
**三七二十一
**娛樂滿天愛情劇
*2001
**娛樂滿天愛情劇
*2002年
**巴治奧
**大爆走
*2003
**娛樂滿天愛情劇-GiGi Love So Q
*2004
**龍鳳情長

## 電影作品

## 電視劇
*1991
**浪族闊少爺
*1992
**壹號皇庭
*1993
**大頭綠衣鬥殭屍
*1994
**親恩情未了
**潮流的誘惑－音樂特輯
*1995
**刑事偵緝檔案II
*1997
**97男歡女愛－音樂特輯
*1999
**寵物情緣
*2002
**齊天大聖孫悟空－友情演出

## 綜藝資訊節目
*1991
**週末任你點

## 廣告
*1991
**珍寶冷氣機
*1995
**樂聲牌－手提CD機
*2000
**蒙娜麗莎婚紗中心
**統一his&her中性時代的咖啡
**SK-II
*2001
**現代美容中心
**Max Factor Lip Finity
*2002
**Veeko
**百事可樂
*2003
**Dbtel
**鐵達時手錶
**雨潔洗髮露
*2007
**Neway
*2010
**H2O-C8000

## 寫真集
*1996
**濃情
*1997
**Sammi X Live 96鄭秀文X空間演唱會－寫真集
*2004
**Sammi VS Sammi

## 海報
*1993
**大報復
*1994
**十誡（四月全面破誡）
*1996
**放不低
**放不低－珍藏版
*1997
**西九龍中心－談情說愛慈善演唱會
*1998
**Feel So Good
*1999
**聽聞
**聽聞熱唱卡拉OK精選
**我應該得到
**多謝新曲+精選
*2000
**Sammi I Concert 99
**去愛吧！
**Ladies First
**Love Is...
*2001
**鍾無艷－AVCD
**完整
**蒙娜麗莎婚紗中心－蒙娜麗莎「情迷2001」婚紗晚裝匯演
**Shocking Pink
**鄭秀文903拉闊音樂會2001－CD
**愛是…美麗
**Sammix Dance Collection
**溫柔
*2002
**Sammi Shocking Colours Live 2001
**捨得
**Becoming Sammi
*2003
**完全擁有
*2004
**La La La
*2007
**鄭秀文Show Mi 07演唱會紀念精裝專輯－限量版
**Show Mi鄭秀文2007演唱會－珍藏版
**景福Show Mi鄭秀文2007演唱會－大碟
**景福Show Mi鄭秀文2007演唱會－大碟－中國版
**2007亞洲遊戲展

## 攞過嘅獎
*1988
**第七屆新秀歌唱大賽（季軍）—乾一杯
*1990
**香港電台十大中文金曲頒獎禮（最佳新人優異獎）
*1992
**商業電台（健康形象生力軍）
*1993
**無綫電視十大勁歌金曲頒獎禮（最受歡迎男女合唱歌曲獎：金獎）—其實你心裡有沒有我
**新城勁爆流行音樂頒獎禮（勁爆大躍進大獎）
*1994
**馬來西亞麗的商台第二屆熱辣中文金曲獎（最辣入口薑：女子組）
**馬來西亞麗的商台第二屆熱辣中文金曲獎（最辣出位形象獎）
**馬來西亞麗的商台第二屆熱辣中文金曲獎（全年DJ心意金曲獎）
**紐約美加華語廣播電台十大金曲（最受歡迎女歌手：銅獎）
**新城勁爆流行音樂頒獎禮（勁爆跳舞音樂歌曲）—叮噹
**新城勁爆流行音樂頒獎禮（最人氣急升女歌手）
**無綫電視十大勁歌金曲頒獎禮（最受歡迎男女合唱歌曲獎：銀獎）—非一般愛火
**無綫電視十大勁歌金曲頒獎禮（新一代傑出表現獎女歌星：銅獎）
*1995
**台灣IFPI榜六星期冠軍—值得
**新城精選104（十大精選金心情歌）—捨不得你
**新城精選（金心女歌手：金獎）
**新城勁爆流行音樂頒獎禮（香港勁爆廣告歌曲：銅獎）—捨不得你
**無綫電視十大勁歌金曲頒獎禮（十大勁歌金曲）—捨不得你
**香港電台十大中文金曲頒獎禮（十大中文金曲）—捨不得你
**香港電台十大中文金曲頒獎禮（十大優秀流行歌手大獎）
**商業電台叱吒樂壇（專業推介十大歌曲）—捨不得你
**十大傑出衣著人士
*1996
**馬來西亞娛協獎（海外組原創金曲：銀獎）—不拖不欠
**馬來西亞娛協獎（最受歡迎原創金：曲獎）—不拖不欠
**紐約美加華語廣播電台十大金曲．金榜題名（十大中文金曲最佳女歌手）
**紐約美加華語廣播電台十大金曲．金榜題名（十大中文金曲）—值得
**Channel V（突出表現女歌手）
**北美至HIT中文歌曲排行榜—X派對
**HMV（華語最高總銷量女歌手）
**新城精選104（金心女歌手：鑽石獎）
**新城精選104（金心國語歌：銀獎—值得）
**新城精選104（十大精選金心情歌—默契）
**新城勁爆流行音樂頒獎禮（勁爆卡拉OK歌曲大獎）—不拖不欠&愛的輓歌
**新城勁爆流行音樂頒獎禮（勁爆舞台演繹獎：女）
**新城勁爆流行音樂頒獎禮（勁爆大躍進女歌手）
**有線YMC至尊榜總選（至尊MTV大獎）—值得
**有線YMC至尊榜總選（至尊最愛廣東歌）—不拖不欠
**有線YMC至尊榜總選（至尊最愛國語歌）—值得
**香港電台十大中文金曲頒獎禮（飛躍大獎：女歌手）
**香港電台十大中文金曲頒獎禮（全年最高銷量歌手大獎：最後五強）
**香港電台十大中文金曲頒獎禮（十大優秀流行歌手大獎）
**香港電台十大中文金曲頒獎禮（十大中文金曲）—放不低
**無綫電視十大勁歌金曲頒獎禮（最受歡迎女歌星）
**無綫電視十大勁歌金曲頒獎禮（十大勁歌金曲）—默契
**商業電台叱吒樂壇頒獎禮（我最喜愛的九六演唱會）—鄭秀文X空間演唱會
**商業電台叱吒樂壇頒獎禮（我最喜愛的九六華語電影）—百份百感覺
**商業電台叱吒樂壇頒獎禮（我最喜愛的女歌手）
**商業電台叱吒樂壇頒獎禮（叱吒樂壇女歌手：銀獎）
*1997
**新城精選104（本地金心女歌手：鑽石大獎）
**新城精選104（十大本地金心情歌）—我們的主題曲
**馬來西亞動感321中文音樂頒獎典禮（金曲獎）—我們的主題曲
**唱片封套設計（最佳女歌手形象獎）
**有線YMC至尊榜總選（至尊最愛國語歌）—背叛
**有線YMC至尊榜總選（至尊最愛廣東歌）—我們的主題曲
**Channel V（中文Top20榜中榜'97年歌曲）—痴痴為你等
**紐約美加華語廣播電台十大金曲．金榜題名（最佳女歌手：銀獎）
**紐約美加華語廣播電台十大金曲．金榜題名（全年十大金曲）—親密關係
**芝加哥美加華語廣播電台風城至愛中文歌曲流行榜（最佳女歌手：金獎）
**芝加哥美加華語廣播電台風城至愛中文歌曲流行榜（十大至愛歌曲）—非男非女
**無綫電視十大勁歌金曲頒獎禮（最受歡迎女歌星）
**無綫電視十大勁歌金曲頒獎禮（十大勁歌金曲）—親密關係
**新城勁爆流行音樂頒獎禮（勁爆跳舞歌曲）—星秀傳說
**新城勁爆流行音樂頒獎禮（勁爆TowerRecords勁賣大碟：女）—我們的主題曲
**新城勁爆流行音樂頒獎禮（勁爆女歌手）
**新城勁爆流行音樂頒獎禮（亞洲勁爆女歌手）
**香港電台十大中文金曲頒獎禮（飛躍大獎女歌手金獎）
**香港電台十大中文金曲頒獎禮（全年最高銷量歌手大獎：最後五強）
**香港電台十大中文金曲頒獎禮（十大優秀流行歌手大獎）
**香港電台十大中文金曲頒獎禮（十大中文金曲）—我們的主題曲
**商業電台叱吒樂壇頒獎禮（叱吒樂壇女歌手：銀獎）
**國際唱片業協會（本地金唱片）─為你等
**國際唱片業協會（本地白金唱片）─X空間演唱會
**國際唱片業協會（本地白金唱片）─生活語言
**國際唱片業協會（本地雙白金唱片）─濃情
**國際唱片業協會（本地雙白金唱片）─華納超極品音色系列
**國際唱片業協會（本地雙白金唱片）─我們的主題曲
*1998
**TVB8頻道金曲榜（金曲獎]—缺席 
**香港電台十大中文金曲頒獎禮（全年最高銷量優異大獎：最後五強）
**香港電台十大中文金曲頒獎禮（十大優秀流行歌手大獎）
**香港電台十大中文金曲頒獎禮（十大中文金曲）—親密關係
**無綫電視十大勁歌金曲頒獎禮（十大勁歌金曲）—祝你快樂
**新城勁爆流行音樂頒獎禮（勁爆歌曲十大）—理想對象
**新城勁爆流行音樂頒獎禮（勁爆卡拉OK歌曲）—理想對象
**新城勁爆流行音樂頒獎禮（勁爆女歌手）
**全港卡拉OK點唱龍虎榜（勁唱女歌手）
**廣州電台新音樂大獎（98至尊女歌手）
**芝加哥美加華語廣播電台風城至愛中文歌曲流行榜（最佳女歌手：金獎）
**芝加哥美加華語廣播電台風城至愛中文歌曲流行榜（十大至愛歌曲）—哭泣遊戲
**國際唱片業協會（本地金唱片）─鄭秀文97演唱會Live
*1999
**MTV MusicTelevision（香港地區最佳女歌手）
**紐約美加華語廣播電台十大金曲．金榜題名（最佳女歌手：金獎）
**紐約美加華語廣播電台十大金曲．金榜題名（全年最佳國語歌曲獎）—缺席 
**紐約美加華語廣播電台十大金曲．金榜題名（全年十大金曲）—寵物 
**芝加哥美加華語廣播電台風城至愛中文歌曲流行榜（最佳女歌手：金獎）
**芝加哥美加華語廣播電台風城至愛中文歌曲流行榜（十大至愛歌曲]—插曲 
**香港電台十大中文金曲頒獎禮（最受歡迎卡拉OK歌曲獎）—插曲 
**香港電台十大中文金曲頒獎禮（全年最高銷量歌手大獎：銀獎）
**香港電台十大中文金曲頒獎禮（十大中文金曲）—插曲 
**香港電台十大中文金曲頒獎禮（十大優秀流行歌手大獎）
**無綫電視十大勁歌金曲頒獎禮（十大勁歌金曲）—插曲 
**無綫電視十大勁歌金曲頒獎禮（金曲金獎）—插曲 
**商業電台叱吒樂壇頒獎禮（叱吒樂壇女歌手：銅獎）
**新城勁爆流行音樂頒獎禮（勁爆女歌手）
**新城勁爆流行音樂頒獎禮（勁爆歌曲十大）—插曲
*2000
**中國時報2000娛樂周報年度十大（十大華語專輯唱片）—去愛吧
**多倫多星島CHIN中文電台（最受歡迎女歌手）
**多倫多星島CHIN中文電台（至激金曲）─感情線上
**新加坡93.3醉心金曲龍虎榜金曲獎（最受歡迎女歌手）
**雪碧．我的選擇．中國原創音樂流行榜（最受歡迎女歌手：香港區）
**最受歡迎Karaoke（歌曲獎：女歌手）─感情線上
**香港電台十大中文金曲頒獎禮（全球華人至尊金曲）─感情線上
**香港電台十大中文金曲頒獎禮（十大優秀流行歌手大獎）
**香港電台十大中文金曲頒獎禮（十大中文金曲）─感情線上
**香港電台十大中文金曲頒獎禮（最高播放率：女歌手）
**無綫電視十大勁歌金曲頒獎禮（十大勁歌金曲）─感情線上
**芝加哥美加華語廣播電台風城至愛中文歌曲流行榜（最佳女歌手：銀獎）
**芝加哥美加華語廣播電台風城至愛中文歌曲流行榜（十大至愛歌曲）─感情線上
**商業電台叱吒樂壇我最喜愛的女歌手
**新城勁爆流行音樂頒獎禮（勁爆年度歌曲）─感情線上
**新城勁爆流行音樂頒獎禮（勁爆女歌手）
**新城勁爆歌曲十大─感情線上
**明報週刊（演藝動力大獎：最突出電影女演員）─孤男寡女
**明報週刊（演藝動力大獎：最突出女歌手）─感情線上
**新加坡金曲獎（最受歡迎女歌手）
*2001
**第一屆全球華語歌曲排行榜頒獎音樂會（二千年度華語流行金曲）─獨家試唱
**馬來西亞紅人金曲獎（最受歡迎合唱歌曲）─愛是…
**馬來西亞紅人金曲獎（十大紅人獎）
**馬來西亞紅人金曲獎（十大金曲獎）─終身美麗
**馬來西亞紅人金曲獎（最受歡迎女歌手）
**百視達娛樂大獎（港台最受歡迎女演員）
**新城勁爆流行音樂頒獎禮（勁爆歌曲）─愛是…
**新城勁爆流行音樂頒獎禮（勁爆歌曲）─終身美麗
**新城勁爆流行音樂頒獎禮（勁爆女歌手）
**新城勁爆流行音樂頒獎禮（全球勁爆歌手）
**商業電台叱吒樂壇頒獎禮（我最喜愛的女歌手）
**商業電台叱吒樂壇頒獎禮（女歌手：金獎）
**商業電台叱吒樂壇頒獎禮（至尊歌唱大獎）─終身美麗
**無綫電視十大勁歌金曲頒獎禮（十大勁歌金曲）─終身美麗
**無綫電視十大勁歌金曲頒獎禮（香港最受歡迎女歌手）
**英國倫敦國際廣播電台（至尊金曲流行榜）─愛是…
**英國倫敦國際廣播電台（最受歡迎女歌手）
**香港電台十大中文金曲頒獎禮（全國最受歡迎女歌手獎：銀獎）
**香港電台十大中文金曲頒獎禮（最受歡迎Karaoke歌曲獎：合唱）─愛是…
**香港電台十大中文金曲頒獎禮（十大優秀流行歌手大獎）
**香港電台十大中文金曲頒獎禮（十大中文金曲）─終身美麗
**香港電台十大中文金曲頒獎禮（全年最高銷量歌手大獎：女歌手）
**新加坡93.3醉心金曲龍虎榜金曲獎（十大金曲）─如果我是你
**國際唱片業協會（十大銷量廣東唱片）─Love Is...
**國際唱片業協會（十大銷量廣東唱片）─Shocking Pink
**國際唱片業協會（十大銷量國語唱片）─完整
**國際唱片業協會（全年最高銷量本地女歌手）
*2002
**MTV Asia Music Award（香港區最受歡迎歌手獎）
**新加坡UFM1003優秀流行榜（十大女歌手）
**新加坡93.3醉心金曲龍虎榜金曲獎（十大金曲）─玻璃鞋
**新加坡93.3醉心金曲龍虎榜金曲獎（十大金曲）─捨得
**新加坡93.3醉心金曲龍虎榜金曲獎（十大最受歡迎女歌手）
**香港電台十大中文金曲頒獎禮（全年最高銷量歌手大獎：女歌手）
**香港電台十大中文金曲頒獎禮（十大優秀流行歌手大獎）
**新城勁爆流行音樂頒獎禮（勁爆歌曲）─上一次流淚
**香港電影金像獎（最佳原創電影歌曲）─終身美麗
**國際唱片業協會（十大銷量廣東唱片）─溫柔
**國際唱片業協會（十大銷量廣東唱片）─Shocking Color Live 2001
**國際唱片業協會（十大銷量廣東唱片）─Becoming Sammi
**國際唱片業協會（全年最高銷量本地女歌手）
*2003
**MTV Asia Music Award（香港區最受歡迎歌手獎）
**香港電台十大中文金曲頒獎禮（全年最高銷量歌手大獎：女歌手）
**Yahoo!（搜尋人氣大獎：歌手組別）
**國際唱片業協會（十大銷量廣東唱片）─完全擁有
*2004
**MTV Asia Music Award（香港區最受歡迎歌手獎）
*2006
**國際唱片業協會（十大銷量廣東唱片）─Sammi Ultimate Collection
*2007
**Elle Style Awards（最具風格女歌手）
**MTV超級盛典頒獎禮（香港最具風格女歌手獎）
**候選第十九屆電視欣賞指數調查（評審團大獎）-《主播會客室 - 鄭秀文篇》
**國際唱片業協會（最高銷量廣東唱片）─Show Mi鄭秀文2007演唱會
**國際唱片業協會（十大銷量廣東唱片）─Show Mi鄭秀文2007演唱會
**國際唱片業協會（十大銷量本地歌手）
**國際唱片業協會（全年最高銷量本地女歌手）
**第二十七屆香港金像流光異彩時尚潮人獎（中性風貌大獎）

## 參考

## 睇埋
*東亞唱片 (集團)
*華納唱片 (香港)
*華納唱片 (台灣)
*華星唱片
*新秀歌唱大賽
*十大中文金曲頒獎音樂會
*十大勁歌金曲頒獎典禮
*叱咤樂壇流行榜
*新城勁爆頒獎禮

## 出面網頁

*
*
*
*
*
*
*